Fiñana

Fiñana estas vilaĝo kaj municipo de la Aŭtonoma Komunumo Andaluzio, en la provinco Almería, sude de Hispanio. Ĝi estas en la komarko Filabres-Tabernas en la centro de la provinco.
La areo de la municipo estas 134 km2 kie loĝas 2426 geloĝantoj, do loĝdenso estas 18.1 loĝ./km2.
Fiñana situas je 74 km de la provinca ĉefurbo Almería.

Ĉefa ekonomia rimedo estas la agrikulturo kaj precize de kultivoj de cerealoj, migdalarboj, olivarboj kaj beto; krome estas nutrindustrio kaj minoj de fero.

Estas alkazabo, kastelo, kaj preĝejoj. Moderne oni instalis ankaŭ Etnologian Muzeon.

 Demografio 
Laŭ statistikoj de la andaluza registaro (SIMA, 2007) la 2426 geloĝantoj de la municipo Fiñana estas 1207 inoj kaj 1219 viroj. En la 134-kvadratkilometra teritorio estas la vilaĝo, kie loĝas 2333 geloĝantoj, kaj aliaj 93 geloĝantoj loĝas dise en kamparo. Lasta konata nombro de naskiĝoj po jaro estis 12, 8 inoj kaj 4 viroj, kaj mortis 21, 11 inoj kaj 10 viroj. Tiel la natura kresko estis -9 (-0.4%). La laborkapabla loĝantaro estis 931 homoj (38.4%).

Meze de la 20a jarcento oni atingis pinton de pli ol 5000 loĝantoj; poste oni falis, ĉefe pro la elmigrado de la 1960-aj jaroj. Tiel en la 1990-aj jaroj estis nur 1600 lokanoj; poste oni rekuperis iom al la 2000 personoj.

 Vidu ankaŭ 
 Listo de municipoj de provinco Almería
 Fiñana (stacidomo)

 Eksteraj ligiloj 
 Fiñana - Statistikoj en Sistema de Información Multiterritorial de Andalucía.

 Referencoj 


Kategorio:Municipoj de Andaluzio
Kategorio:Geografio de Andaluzio